אפרת שלום דנון

אפרת שלום-דנון היא תסריטאית ובמאית של סרטים דוקומנטריים. אפרת שלום דנון נולדה וגדלה באור יהודה. בוגרת המסלול לקולנוע ולטלוויזיה ב"קמרה אובסקורה". בעברה שימשה כעיתונאית ועורכת תוכן בעיתונים וגופי תקשורת מובילים, בהם עיתון תל אביב, מוסף "גלריה" בעיתון "הארץ", "וואלה". כמו כן, הייתה מבקרת הטלוויזיה של רשת "ידיעות תקשורת". נשואה לבמאי, תסריטאי, משורר ואמן הווידאו, גילי דנון. סרט הבכורה הדוקומנטרי של שלום דנון, "החולמות" (בהפקת יפעת פרסטלניק, ובתמיכת ערוץ 8 וקרן גשר, 2011), עוסק בתעשיית הקולנוע החלוצית של נשות המגזר החרדי, ומציג, בין היתר, את התהליך המורכב של יצירה קולנועית בחברה החרדית הסגורה. "החולמות" זכה בפרס הסרט התיעודי בפסטיבל הבינלאומי לסרטי נשים רחובות, ובפרס מיוחד של חבר השופטים בפסטיבל הקולנוע היהודי של בוקרשט. כמו כן, השתתף בפסטיבלי קולנוע רבים בישראל ומחוצה לה (בהם: התחרות הרשמית בפסטיבל "דוקאביב", FIPA-ביאריץ וסירקיוס) והיה מועמד לסרט הביכורים הטוב בתחרות פרסי הקולנוע הדוקומנטרי הישראלי. בשנת 2019, יצא לאקרנים הסרט "חיים רגילים" (בימוי: גילי א. דנון ושלום-דנון, הפקה: שלום דנון, גילי דנון וטרבלסי הפקות). הלן ופדומו נמלטו מהאימה באפריקה ומבקשות מקלט בגרמניה ובישראל. שתיהן מתמודדות עם האפליה, הזרות והניתוק של החיים ללא בית. השתיים הופכות לחברות טובות ולפעילות חברתיות. על הציר שעובר מברלין לתל אביב מתגלים סיפורי חיים של פליטות בצל הגחמות השלטוניות. הלן ופדומו מגלות שהן חולקות גורל משותף של חיים רעועים, ותקווה שלמרות הכל, לחלומות שלהן יש תוקף. "חיים רגילים", בתמיכת קרן מקור לסרטי קולנוע וטלוויזיה ובפיתוח קרן התרבות של סקסוניה, הוצג במסגרת פסטיבל הקולנוע ירושלים ובפסטיבלים נוספים בעולם. הסרט זכה בפרס הסרט התיעודי הטוב ביותר בפסטיבל הסרטים של חוף ג'רזי (Jersy Shore Film Festival). אפרת שלום דנון שימשה במשך שנים רבות כחברת הנהלת פורום היוצרים הדוקומנטריים ויצרה יחד עם שירלי ברקוביץ' את פרויקט "הדוקו הראשון שלי" בסינמטק תל אביב, אותו היא מנהלת אמנותית, נכון ל-2022. מדיה וקבצים בנושא אפרת שלום דנון בוויקישיתוף אפרת שלום דנון, ברשת החברתית אינסטגרם אפרת שלום דנון, במיזם "אישים" לתיעוד היצירה הישראלית אפרת שלום דנון, במסד הנתונים הקולנועיים IMDb (באנגלית) אפרת שלום דנון, באתר "אידיבי", מאגר הידע העברי לקולנוע ישראלי ועולמי אפרת שלום דנון, באתר ספר הקולנוע הישראלי על הסרט "חולמות" - מורן שריר, מורן שריר | כשאלוהים אמר "אקשן", באתר הארץ, 14 באוגוסט 2011 ריאיון עם במאית הסרט ב"ניו יורק טיימס" "החולמות" בחדשות ערוץ 10, סרטון באתר יוטיוב ראיון עם שלום דנון בעיתון "מעריב" "החולמות" זוכה בפרס הסרט התיעודי, סרטון באתר יוטיוב "ריאיון עם הבמאית וגיבורת הסרט ב"ערב חדש", סרטון באתר יוטיוב ריאיון עם שלום דנון בתוכנית "דיבור ישיר" בערוץ 2, סרטון באתר יוטיוב המלצה על הסרט בתוכנית "המילה האחרונה" בגל"צ, סרטון באתר יוטיוב ריאיון עם שלום דנון בתוכנית "הכל תרבות" עם טל גורדון, סרטון באתר יוטיוב ריאיון עם שלום דנון בתוכנית של יעל דן בגל"צ, סרטון באתר יוטיוב טריילר הסרט, סרטון באתר יוטיוב על הסרט "חיים רגילים" - שני ליטמן, "חיים רגילים": סרט על החלומות של פליטות מאפריקה, באתר הארץ, 30 בנובמבר 2019 ריאיון עם יוצרי הסרט בתוכנית של גואל פינטו ב"כאן תרבות", סרטון באתר יוטיוב טריילר הסרט, סרטון באתר יוטיוב ריאיון עם שלום דנון בתוכנית "הולכות בחצות" בגל"צ, סרטון באתר יוטיוב ראיון בתוכנית "אפריכאן" ב"כאן תרבות", סרטון באתר יוטיוב ראיון בתוכנית של יונתן גל ב"רדיו תל אביב" "חיים רגילים" באתר פסטיבל הקולנוע ירושלים ראיון בתכנית סינמאקשן ברדיו קסם עם אלברט גבאי ונחום מוכיח, סרטון באתר יוטיוב כתבי אתר Seret, ‏פסטיבל ירושלים, סקירות: חיים רגילים, עלובי החיים ועוד, באתר "סרט", 5 באוגוסט 2019